
Татарстан Республикасы Премьер-министры Илдар Халиков бүген Куба Республикасының Россиядәге Гадәттән тыш һәм Тулы вәкаләтле илчесе Эмилио Лосада Гарсиа белән очрашты.

Ике яктан да катнашучылар Россия-Куба мөнәсәбәтләре кысаларында киләчәктә хезмәттәшлек мәсьәләләре хакында фикер алыштылар.

Искә төшерәбез, 2015 елның 2-3 ноябрендә Илдар Халиков җитәкчелегендә Татарстан Республикасы делегациясе Кубада булды. Ул вакыттагы очрашу барышында берничә килешүгә ирешелгән иде.

Татарстан Республикасы Премьер-министры Илдар Халиков бүген Unirazak университеты президенты – профессор Мд. Забид Хаҗи Абдул Рәшид җитәкчелегендәге Россия-Малайзия консорциумы вәкилләре белән очрашты.

Очрашу Татарстан Республикасы Хөкүмәте йортында узды.

Илдар Халиковка Россия территориясендә эшләүче кредит оешмалары җирлегендә ислам банкы яисә банк бүлекчәләре булдыру буенча техник-икътисади нигезләмә тәкъдим ителде.

Бүген Татарстан Республикасы Президенты Рөстәм Миңнеханов рәислегендә Татарстан Республикасында Террорчылыкка каршы комиссиянең чираттагы утырышы узды.


Татарстан Республикасы Хөкүмәте Йортында узган утырышта катнашучылар «Террористик гамәлләр булырга мөмкин булган объектларны һәм кшеләр күп була торган урыннарны террорчылыктан саклауны камилләштерү турында»гы мәсьәләне карадылар.

Чара видеоконференцэлемтә режимында алып барылды, анда муниципаль районнар башлыклары, муниципаль берәмлекләрнең террорчылыкка каршы комиссияләре әгъзалары, эре предприятиеләр, социаль билгеләнештәге объектлар җитәкчеләре катнашты.

Бүген Татарстан Республикасы Президенты Рөстәм Миңнеханов "Татарстанның эшлекле партнерлары" X форумының пленар утырышында чыгыш ясады. Чара "Корстон" кунакханә комплексында узды, анда шулай ук Бөтендөнья татар конгрессы башкарма комитеты рәисе Ринат Закиров, ТР Премьер-министры урынбасары-сәнәгать һәм сәүдә министры вазыйфаларын вакытлыча башкаручы Альберт Кәримов, ТР Инвестицион үсеш агентлыгы җитәкчесе Талия Миңнуллина, ТР икътисад министры Артем Здунов, ТР министрлыклары һәм ведомстволары җитәкчеләре, РФнең 52 төбәгеннән һәм 23 илдән 600 делегат катнашты.


Татарстан Республикасында авыл хуҗалыгы ярминкәләре 26 декабрьгә кадәр барачак. Бүген бу хакта Татарстан Республикасы Хөкүмәте Йортында узган киңәшмәдә Татарстан Республикасы Премьер-министры урынбасары-Татарстан Республикасы авыл хуҗалыгы һәм азык-төлек министры Марат Әхмәтов хәбәр итте.

Киңәшмәне барлык мунициципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Анда шулай ук Татарстан Республикасы Премьер-министры Илдар Халиков та катнашты.

Татарстан Республикасында 2015 елның 4 декабренә 2 млн. 128,9 мең кв. м. торак файдалануга тапшырылган, ягъни еллык биремнең 88,7%ы. Шул исәптән соңгы ике атнада 102 мең кв. м. Бу хакта бүген Татарстан Республикасы Хөкүмәте Йортында узган киңәшмәдә Татарстан Республикасы төзелеш, архитектура һәм ТКХ министры Ирек Фәйзуллин хәбәр итте.

Киңәшмәне барлык мунициципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Анда шулай ук Татарстан Республикасы Премьер-министры Илдар Халиков та катнашты.

Татарстанның барлык казанышларында республика профсоюзларының өлеше шактый. Бүген бу хакта ТР Профсоюзлар федерациясенең XXVI хисап-сайлау конференциясендә ТР Президенты Рөстәм Миңнеханов хәбәр итте. Анда оешманың биш елдагы эшенә нәтиҗәләр чыгарылды һәм алга таба үсешнең өстенлекле юнәлешләре билгеләнде.

Конференция эшендә ТР Премьер-министры урынбасары Васил Шәйхразиев, ТР Дәүләт Советы Рәисе урынбасары Юрий Камалтынов, ТР Профсоюзлар федерациясе рәисе Татьяна Водопьянова, министрлар, предприятие җитәкчеләре һәм башкалар катнашты. Әлеге чарага республика районнарыннан 321 делегат килгән иде.

Бүген Казан Кремлендә Татарстан Республикасы Президенты Рөстәм Миңнеханов катнашында ТР Президенты каршындагы милләтара һәм диниара мөнәсәбәтләр буенча совет һәм РФ Иҗтимагый палатасының милләтара һәм динара мөнәсәбәтләрне камилләштерү комиссиясенең уртак утырышы узды.

Аның эшендә Татарстан Республикасы Дәүләт Киңәшчесе Минтимер Шәймиев, Татарстан Республикасы Дәүләт Советы Рәисе Фәрит Мөхәммәтшин, Милләтләр эшләре буенча федераль агентлык җитәкчесе урынбасары Андрей Меженько, Россия Президентының Идел буе федераль округындагы Тулы вәкаләтле вәкиле ярдәмчесе Алексей Симонов, Россия Федерациясе Иҗтимагый палатасының милләтара һәм диниара мөнәсәбәтләрне камилләштерү комиссиясе рәисе Иосиф Дискин кебек рәсми затлар катнашты. Татарстанның муниципаль берәмлекләре белән видеоконференция режимында уздырылган киңәйтелгән утырышта, шулай ук, Татарстан Республикасы буенча федераль башкарма хакимият органнары вәкилләре, министрлыклар һәм ведомстволар җитәкчеләре, муниципаль берәмлекләр башлыклары, Татарстан Республикасы Дәүләт Советы депутатлары, югары уку йортлары һәм урта һөнәри белем уку йортлары җитәкчеләре, җәмәгатьчелек вәкилләре катнашты.

Казан Кремлендә "Иннополис" территориаль-аерымланган инновацион үзәкнең үсеше һәм төзелеш мәсьәләләре турында сөйләштеләр.

Киңәшмәне Татарстан Республикасы Президенты Рөстәм Миңнеханов уздырды. Чарада Россия Федерациясе элемтә һәм массакүләм коммуникацияләр министры Николай Никифоров катнашты.

Шулай ук киңәшмәдә ТР Премьер-министры Илдар Халиков, ТР Премьер-министры урынбасары - мәгълүматлаштыру һәм элемтә министры Роман Шәйхетдинов, ТР төзелеш, архитектура һәм ТКХ министры Ирек Фәйзуллин, "Иннополис" МИЗ генераль директоры Игорь Носов һәм башкалар катнашты.

Бүген Татарстан Республикасы Президенты Рөстәм Миңнеханов катнашында «Сколково» Мәскәү идарә мәктәбенең «Нәтиҗәле идарә: Стратегия. Гамәлләр. Нәтиҗәләр» укыту программасы йомгаклары буенча дәүләт хакимияте органнары җитәкчеләренең, мунициципаль районнар һәм шәһәр округлары башлыкларының төркем проектларын яклау узды. Чара Татарстан Республикасы Хөкүмәте Йортында барды, анда шулай ук Татарстан Республикасы Премьер-министры Илдар Халиков һәм «Сколково» Мәскәү идарә мәктәбе ректоры Андрей Шаронов катнашты.
Рәсми Татарстан